ועדת החינוך, התרבות והספורט, כנסת 19, פרוטוקול מספר 283, 2014-11-18 09:00

עמרם מצנע: שלום לכולם.

עמרם מצנע: קמנו בבוקר ליום שהיה אמור להיות יום שגרתי, אבל אנחנו חווים - הוותיקים בינינו קצת יותר, הצעירים קצת פחות - אירועים שמצמידים אותך, מצמיתים אותך וגורמים לך לחשוב על המציאות שבה אנחנו חיים.

עמרם מצנע: עוסקים הרבה בבריאות, באורח חיים בריא, אבל בסופו של דבר אנחנו נפגעים ונהרגים מגורמים הקשורים ישירות בבני אדם.

עמרם מצנע: עצוב מאוד.

עמרם מצנע: אנחנו שולחים תנחומים למשפחות שנפגעו ואיחולי החלמה מהירה לפצועים, בתפילה שתמצאנה הדרכים להתמודד עם הרוע, עם השנאה, עם האכזריות ועם היכולת שלנו לתת הגנה לתושבינו.

עמרם מצנע: אנחנו מציינים היום את יום המודעות העולמי למחלת הסוכרת.

עמרם מצנע: אין ספק בכלל, אולי בשונה ממחלות רבות אחרות שמטרידות אותנו, שאנחנו יודעים להבחין די בבהירות ובצורה ממוקדת מה הם הגורמים.

עמרם מצנע: אין ספק שמודעות במקרה הזה של מחלת הסוכרת היא הנושא המרכזי שקשור באורח חיים בריא, קשור למה אנחנו מכניסים לתוך עצמנו, כיצד אנחנו מתנהגים.

עמרם מצנע: לכל נושא המודעות, שעולה בצורה יותר משמעותית לאורך השנים ובשנים האחרונות, יש חשיבות עצומה.

עמרם מצנע: מודעות זה חינוך, מודעות זה חוקים, מודעות זה אורח חיים.

עמרם מצנע: לצורך זה התכנסנו.

עמרם מצנע: במשך היום יהיו אירועים נוספים בכנסת.

עמרם מצנע: המפגש שלנו הוא קצר, כדי לאפשר לוועדות נוספות לקיים את הפעילות שלהן.

עמרם מצנע: אנחנו נמצאים לאחר החוק המקביל לשימוש במזון לא בריא במוסדות החינוך.

עמרם מצנע: עדיין צריך לתקן את התקנות.

עמרם מצנע: אנחנו בהחלט מצפים שמשרד החינוך, משרד הבריאות והמערכות השונות יסיימו את הכנת התקנות ויביאו אותן אלינו - -

<עירית ליבנה: עד סוף ינואר.

עמרם מצנע: רציתי להגיד פברואר, אבל עד סוף ינואר זה יותר טוב, כדי לאפשר לאשר את התקנות, לדון בהן ולהיכנס לתוך שנת הלימודים הבאה כאשר אנחנו ערוכים בפעילות הסברה, בחוקים המתאימים ובמודעות.

עמרם מצנע: בלי המודעות של מנהלי בתי הספר, של הרשויות והמערכת הממשלתית, חוקים לא עוזרים.

עמרם מצנע: כבר מזמן הגעתי למסקנה שהבעיה שלנו היא לא חוקים, הבעיה שלנו היא אכיפה.

עמרם מצנע: הצעתי לחבריי, בואו נעשה אתנחתא מחקיקה ונעסוק באכיפה.

עמרם מצנע: הבעיה תהיה בסופו של דבר היכולת שלנו להגדיל את המודעות, לשכנע את החוליות השונות בשרשרת הזאת שצריכים לטפל בזה, לעסוק בזה.

עמרם מצנע: ההורים פה מאוד מאוד חשובים, כי בבית מתנהגים כנראה בכללים של נוחיות.

עמרם מצנע: אחר כך, כשהולכים לבית ספר, מצפים שבית הספר יהיה חזות הכל.

עמרם מצנע: עירית, המפקחת על תחום הבריאות במשרד החינוך, בואי נפתח איתך.

<עירית ליבנה: בוקר טוב.

<עירית ליבנה: קודם כל, אני רוצה להמשיך את דבריך.

<עירית ליבנה: אנחנו נערכים כמו שהבטחנו.

<עירית ליבנה: אני חושבת שזה איזה שהוא מהלך שאנחנו מובילים מתחילת החקיקה.

<עירית ליבנה: הבנו שאי אפשר, הבנו שהאכיפה קשה.

<עירית ליבנה: אנחנו נערכים בשני מישורים.

<עירית ליבנה: האחד בנושא של אכיפה שהזכרת.

<עירית ליבנה: מינהל הבקרה הוקם במשרד.

<עירית ליבנה: כבר ישבתי עם גור, מנהל המינהל.

<עירית ליבנה: הגדרנו את הצרכים לקראת כניסת החוק לתוקף.

<עירית ליבנה: זה בצד הארגוני.

<עירית ליבנה: כפי שכתוב בלשון החוק, אנחנו יושבים עם משרד הבריאות לגבי התקנות.

<עירית ליבנה: ביקשנו את עזרת מירב, היועצת המשפטית פה, כדי לראות איך.

<עירית ליבנה: אנחנו חושבים שהתקנות צריכות להיות מאוד מפורטות, מאוד חד משמעיות, עם פירוט של תפריט, עם פירוט של מזון, כדי שלא תהיינה שאלות, תהיות או כל מיני דברים.

<עירית ליבנה: התקנות, לטעמנו, תהיינה מאוד מאוד מפורטות, לפי גילאים, לפי סוגים, לפי מסגרות.

<עירית ליבנה: אני חשבתי שלפנימיות של ילדים ששבועיים לא בבית צריך לתת הסתייגויות אחרות ממוסד חינוכי שבו בצהריים הילדים הולכים הביתה ואולי המנה המתוקה או מרכיב המזון שאנחנו חושבים שהוא פחות מומלץ לא יהיה למכירה או לא יוגש.

<עירית ליבנה: ילדי פנימיות הם ילדים שצריך הסתייגויות לגביהם.

<עירית ליבנה: גם זה יהיה בתקנות.

<עירית ליבנה: ישבנו עם משרד הבריאות במסגרת אפשריבריא.

<עירית ליבנה: חשבנו ביחד עם הצוות מיום תיקון התקנות עד כניסתן על מהלכים שאנחנו חושבים שצריך לעשות - הסברתיים, תקשורתיים, יידוע.

<עירית ליבנה: כל היכולות יהיו בידנו כדי שנעלה את זה למודעות.

<עירית ליבנה: המטרה היא לא לקנוס קנסות, אלא לשנות את היצע המזון שנמכר ומוגש במסגרת ההזנה.

<עירית ליבנה: זה בגדול.

<עירית ליבנה: אני מזכירה לך שיש לנו עוד פער לגבי הצהרונים וכו'.

<עירית ליבנה: ישבתי עם המרכז לשלטון מקומי ועם ארגוני ההורים.

<עירית ליבנה: אנחנו מנסים לתת פתרונות לגבי זה.

עמרם מצנע: מה שדיברנו יכול לפתור חלק מהבעיה.

עמרם מצנע: השלטון המקומי או גופים אחרים מוציאים מכרזים לאספקת מזון.

עמרם מצנע: אם הם יכניסו בתוך המכרז את הצורך בעמידה בחוק ובתקנות, אז גם אם החוק לא מוחל על גורמים פרטיים, עצם המכרז בנוסח של "רשאי, זכאי וחייב" יכול לכופף את העניין.

<עירית ליבנה: החברה למשק וכלכלה אכן מפרסמת מכרזים.

<עירית ליבנה: הם כן יעשו.

<עירית ליבנה: יש הרבה מאוד רשויות והרבה מאוד גורמים שלא נעזרים, מטעמים שונים, במכרז הזה.

<עירית ליבנה: זה תהליך שצריך לעשות אותו.

<עירית ליבנה: הוא נעשה במשותף עם משרדי הממשלה, עם ארגוני ההורים.

<עירית ליבנה: ההסברה שלנו היא לעובדי הוראה, למנהלים, למפקחים.

<עירית ליבנה: ברגע שיאושרו התקנות נתחיל להטמיע, להסביר, ליידע, להעלות באתר בכל האמצעים שעומדים לרשותנו.

<איתמר גרוטו: אני חושב שחשוב שהדיון מתקיים בוועדת חינוך, כי שם אנחנו, משרד הבריאות, צריכים להשקיע ומשקיעים הרבה מאוד מאמצים, למרות שאנחנו לא בפועל נמצאים בתוך בתי הספר, למעט בנושא של אחיות שנותנות את שירותי בריאות התלמיד.

<איתמר גרוטו: אני אתחיל ביוזמה של אפשריבריא, שהיא יוזמה בין משרדית.

<איתמר גרוטו: מדובר בעיקר בשיתוף הפעולה שלנו עם משרדי החינוך ומשרד הספורט.

<איתמר גרוטו: מדובר בכל מערכות החינוך, מגני ילדים והלאה, בעיקר להשקיע ולהבהיר איזו שהיא מגמה כוללת של שינוי כללי מכל הכיוונים.

<איתמר גרוטו: הכוונה שלנו היא לא לכפות על אנשים, אלא ליצור סביבה שתאפשר להם לעשות את הבחירה הנכונה.

<איתמר גרוטו: עשינו, בין היתר, קמפיין בנושא של הפסקת שתייה מתוקה, תכנית לימי הולדת.

<איתמר גרוטו: כבר מתחילים לראות תכניות של גנים שעושים ימי הולדת בריאים.

<איתמר גרוטו: בהקשר הזה אנחנו מתחילים לראות את השינויים.

<איתמר גרוטו: אני אדבר אחרי זה גם איך אנחנו עוקבים אחרי התכניות.

<איתמר גרוטו: הקמנו פורום, שולחן עגול בין משרדי ששותפים בו משרד החינוך, משרד הכלכלה שאחראי על חלק המעונות, נציגים של ההורים שהיו מאוד פעילים גם בנושא של החוק, השלטון המקומי, החברה למתנ"סים, במטרה להסתכל בראייה כוללת.

<איתמר גרוטו: אכן יש מקומות שיש בהם פערים.

<איתמר גרוטו: כפי שציינה פה עירית ליבנה, הנושא של הצהרונים זה נושא שהתמקדנו בו, כי הרבה מאוד ילדים ניזונים, אוכלים את הארוחה העיקרית והיומית שלהם שם.

<איתמר גרוטו: אחד הדברים שאנחנו מציעים, מעבר לעובדה של לחייב שיעמדו בדרישות של משרד הבריאות במסגרת הצהרונים, זה פרסום חוזר עם הכללים שלנו.

<איתמר גרוטו: הרבה פעמים ההורים רוצים להציג את הדרישות.

<איתמר גרוטו: יהיו כללים של משרד הבריאות שאומרים שככה צריך לעשות.

<איתמר גרוטו: אנחנו גם עובדים דרך מוסדות מפעלי ההסעדה.

<איתמר גרוטו: הביקורת שלנו עד עכשיו התמקדה בעיקר בהיבט התברואי, שהאוכל יהיה בטוח, שלא יגיע מקולקל עם חיידקים, שלא תהיה התפרצות ויראלית או חיידקית.

<איתמר גרוטו: התחום התזונתי היה פחות בפיקוח.

<איתמר גרוטו: היום אנחנו מכניסים במפעלי קייטרינג שמספקים למוסדות חינוך את העניין של בקרה תזונתית, ייעוץ תזונתי, כדי שתהיה בקרה על ההיבט התזונתי, לא על ההיבט התברואי והסיכון של התחלואה.

<איתמר גרוטו: בתחום של עבודה מול קופות החולים יש מבחני תמיכה ייעודיים שאנחנו ממנים לקופות החולים לפי פעולות שהן עושות לקבוצות של טרום סוכרת, קבוצות של טיפול בהשמנה, כאשר אנחנו נותנים דגש מאוד גדול לפריפריה.

<איתמר גרוטו: קופת חולים שעושה הרבה בפריפריה תקבל יותר תקציב מאשר אחת שעושה פחות בפריפריה.

<איתמר גרוטו: כמובן שבחוק ההזנה אנחנו מאוד מעורבים.

<איתמר גרוטו: זה חלק מתכנית אפשריבריא.

<איתמר גרוטו: אלה פחות או יותר התחומים שקשורים לנושא של החינוך.

<איתמר גרוטו: יש את הפעולות שפחות קשורות לתחום החינוך.

<איתמר גרוטו: נושא נוסף שאנחנו עוסקים בו ויש לגביו מחלוקת – אני יודע שהיו פה דיונים בוועדה – הוא נושא שקילת הילדים בבתי הספר.

<איתמר גרוטו: יש טענה נגד השקילה.

<איתמר גרוטו: לא קוראים לזה בעיית השמנה.

<איתמר גרוטו: אנחנו לא מסתכלים בהיבט של ההשמנה, בהיבט של המשקל, אלא יותר בהיבט של התזונה.

<איתמר גרוטו: אנחנו חושבים שחשוב לשקול את הילדים - כמובן בצורה פרטית ודיסקרטית - כבדיקת סקירה לראות אם יש איזו שהיא בעיה ראשונית, לא כדי לשים תווית של ילד שמן או לא.

<איתמר גרוטו: זאת לא המטרה שלנו.

<איתמר גרוטו: המטרה שתהיה מודעות.

<איתמר גרוטו: זה מספק לנו נתונים טובים.

<איתמר גרוטו: הורדנו חלק מהבדיקות.

<איתמר גרוטו: נשארנו עם כיתה א' וכיתה ז'.

<איתמר גרוטו: באמצעות מאגר ממוחשב אנחנו יודעים כל הזמן איפה אנחנו נמצאים.

<איתמר גרוטו: אנחנו רואים את השינוי בין א' לז' באחוז הילדים עם משקל יתר.

עמרם מצנע: אני מבין שיש שינוי לרעה.

<איתמר גרוטו: כן, שינוי לרעה.

<איתמר גרוטו: אמנם זה חתך, אבל שיעור הילדים עם השמנה בכיתה ז' יותר גבוה מאשר אלה שבכיתה א'.

<איתמר גרוטו: אנחנו מקווים שכשאלה של א' יגיעו לכיתה ז', זה לא יהיה כך.

<איתמר גרוטו: זה חלק מהתכנית שאנחנו מתעסקים.

<איתמר גרוטו: חשוב לנו למדוד ולראות איפה אנחנו עומדים.

<איתמר גרוטו: זה הופך להיות כלי המעקב.

<איתמר גרוטו: זה היום אפשרי בזכות זה שהמערכת ממוחשבת.

<איתמר גרוטו: יש לנו נתונים באון ליין.

<איתמר גרוטו: גם האחיות של בתי הספר עוסקות בהדרכה לתזונה נבונה במסגרת הפעילות שלהן.

<איתמר גרוטו: לא רק שלילד כזה נותנים הפניה הביתה, גם מתקשרים לוודא שההורים קיבלו את זה, שהוא מטופל וכו'.

<איתמר גרוטו: אנחנו חושבים בהחלט שיש בעיה.

<איתמר גרוטו: יש פעולות נוספות שאנחנו עושים בתחום הילדים.

<איתמר גרוטו: יחד עם הרשות השנייה אנחנו מנסים לקבוע שיהיו בכללים שלהן פרסומות שמעודדות מזון שעומד בערכים הבריאים.

<איתמר גרוטו: יש היום כל מיני פרסומות לממרחי שוקולד - אני לא אציין את שמם - שמדגישים שהם בריאים.

<איתמר גרוטו: את זה אנחנו רוצים למנוע.

<איתמר גרוטו: זה גם תחום שאנחנו מתעסקים בו שמשפיע על ילדים.

עמרם מצנע: יש דוגמה למדינות בעולם שהצליחו בנקיטת אסטרטגיה מסוימת בתחום הזה של הורדת משקל, בתחום של צריכת עודפי סוכר?

<איתמר גרוטו: יש כמה מדינות.

<עירית ליבנה: אוסטרליה, קנדה.

עמרם מצנע: מה ניתן ללמוד משם?

<איתמר גרוטו: חלק מהדברים שאנחנו עושים אלה דברים שאנחנו מעתיקים משם.

<איתמר גרוטו: הנושא של הגבלת פרסום זה אחד הדברים.

עמרם מצנע: זה יותר בתחום החקיקה, או יותר בתחום ההסברה, המודעות, הקמפיינים?

<איתמר גרוטו: גם וגם.

<איתמר גרוטו: זה לא קמפיינים שהם נקודתיים.

<איתמר גרוטו: אנחנו לא מאמינים שקמפיין שיימשך במשך שבוע בטלוויזיה יעשה איזה שהוא שינוי.

<איתמר גרוטו: יש דברים שאנחנו מקדימים בהם את העולם, תלוי על מה מסתכלים.

<איתמר גרוטו: אנחנו פחות עובדים בקמפיינים, יותר בשיווק חברתי בפייסבוק.

<איתמר גרוטו: אלה מקומות שהילדים וההורים נמצאים יותר מאשר בטלוויזיה.

<איתמר גרוטו: אנחנו פועלים יותר ברשת, פחות בקמפיינים גדולים בטלוויזיה.

<עירית ליבנה: שהעלויות שלהם גבוהות.

<איתמר גרוטו: העלויות שלהם גבוהות.

<איתמר גרוטו: אני חושב שהם פחות אפקטיביים מבחינת ההצלחה שלהם.

<עירית ליבנה: עוד תוספת אחת כדי לחזק.

<עירית ליבנה: ההורים, ההורים, ההורים.

<עירית ליבנה: אנחנו כל הזמן אומרים שמפה צריכה לצאת קריאה, כי אנחנו יכולים לעשות דברים מאוד יפים, אבל אם זה לא יהיה בשיתוף והסברה - - התקנות תהיינה מאוד strict, אנחנו לא נתפשר על כלום.

<עירית ליבנה: אנחנו מתואמים.

<עירית ליבנה: לא יהיו פשרות.

<עירית ליבנה: לא יהיו מים בטעמים, אלא רק מים.

<עירית ליבנה: אז יקומו עלינו.

<עירית ליבנה: צריך לחשוב איך משתפים את כולם בקטע הזה.

עמרם מצנע: זה לא רק זה.

עמרם מצנע: אם הילד יראה שבבית אין התייחסות, יש חטיפים, יש משקאות, לעומת בית ספר שמקפיד, הוא יבין שזה לא רציני כל העניין הזה.

עמרם מצנע: אחת המטלות הכי כבדות, לפי דעתי, עם כניסת החוק והתקנות, זה כל הקפיטריות, הקיוסקים ומכונות השתייה שנמצאות היום בהרבה מאוד בתי ספר, בעיקר בתיכונים.

<עירית ליבנה: הכל יהיה תחת פיקוח.

<שלומית ניר טור: ממשלת ישראל השכילה וב-2011 החליטה על תכנית לאומית לחיים פעילים ובריאים.

<שלומית ניר טור: היא עוסקת בדיוק בנושא הזה.

עמרם מצנע: אני מודאג כשממשלת ישראל מחליטה על תכניות לאומיות.

<שלומית ניר טור: פה אני מעלה את הדאגה.

<שלומית ניר טור: היה לה תקציב 3 שנים.

<שלומית ניר טור: נכון להרגע אין לה תקציב ייעודי לנושא הזה.

<שלומית ניר טור: יש בעיה, משום שקשה לעשות תכנית לאומית - -

עמרם מצנע: כמה היה התקציב?

<שלומית ניר טור: 30 מיליון.

עמרם מצנע: איפה הוא ישב?

<שלומית ניר טור: במשרד הבריאות, במשרד הספורט ומשרד החינוך.

עמרם מצנע: ה-30 התחלקו בין שלושת המשרדים?

<שלומית ניר טור: כן.

<איתמר גרוטו: הרוב היה בתקציב משרד הבריאות.

<איתמר גרוטו: רובו המכריע קוצץ.

עמרם מצנע: זאת החלטה של משרד הבריאות לקצץ.

<שלומית ניר טור: לכל התכניות הלאומיות יש בבסיס התקציב תקציבים מהאוצר.

<איתמר גרוטו: זאת תכנית שהאוצר לא נרתם אליה.

<איתמר גרוטו: החליטו במשרדים לתת כסף מעצמם.

<איתמר גרוטו: כרגע אנחנו מתמקדים בפעולות שלא מחייבות תקציב.

<איתמר גרוטו: כל פעולות הרגולציה שציינתי לא מחייבות תקציב.

<איילת מייזנר: מתי נגמר התקציב, בסוף השנה הזאת?

<שלומית ניר טור: אלו תכניות שקיימות בעולם.

<שלומית ניר טור: הן עוסקות בהכשרת סביבה.

עמרם מצנע: אי אפשר במספרים האלה להפנות כל פעם לאוצר ולהגיד שהאוצר לא נתן.

עמרם מצנע: כשהממשלה יוצאת באיזה משהו חדש שעושים אותו דרמטי, אומרים שמקצים.

עמרם מצנע: בהמשך, אחרי שנתיים, שלוש של פרויקט, המשרדים עצמם צריכים למצוא בתוכם את סדרי העדיפויות על סכומים פעוטים.

עמרם מצנע: כשמקצצים זה מצביע על כך שהמשרד בעצמו לא הפנים את החשיבות.

<איתמר רז: אם זכור לך, ישבנו פה לפני כשנה ויותר.

<איתמר רז: אני מוכרח לציין לזכותך שהרבה דברים שעלו הפכו להיות - -

עמרם מצנע: אנחנו בוועדה לא מגישים משקאות ממותקים.

<איתמר רז: יש שתי נקודות שאני רוצה להעלות.

<איתמר רז: נקודה אחת היא שהיה תקציב לאפשריבריא.

<איתמר רז: כרגע נראה שהתקציב שלה הולך להיגמר.

<איתמר רז: במקביל לאפשריבריא קמה עמותת מהיום, שלה יש תקציב קבוע שאף פעם לא נגמר.

<איתמר רז: היא עושה הרבה מאוד התערבויות.

<איתמר רז: אחת מהן היא בערים.

<איתמר רז: אנחנו מתערבים כרגע ב-5 ערים: אשדוד, מודיעין, יבנה, אילת ונצרת.

<איתמר רז: אנחנו יושבים עם העיריות אחת לחודשיים, שלושה.

<איתמר רז: בזמנו ישבנו עם לסרי, שהוא איש יוצא מן הכלל בקידום בריאות, שאמר:

<איתמר רז: דבר אחד אני לא אוכל להעביר אצלי בעיר, וזה להפסיק לשתות שתייה ממותקת.

<איתמר רז: בינתיים, למרבית האירוניה, יוצאים יותר ויותר מחקרים שמוכיחים את מה שידענו בעבר, ששתייה ממותקת משמינה באותה מידה כמו שתייה רגילה.

<איתמר רז: היום יש גם הסבר לעניין הזה.

<איתמר רז: ההסבר הוא ששתייה ממותקת גורמת לשינוי בפלואוריט החיידקים במעיים, יוצרת סוג של חיידק שיוצר אצלנו תנגודת לאינסולין, מה שגורם לסוכרת וגורם עוד יותר להשמנה.

<איתמר רז: מה שעירית אמרה לגבי המלחמה על מים הוא לא אירוניה.

<איתמר רז: אם אנחנו רוצים להילחם בהשמנה.

<איתמר רז: - -אנחנו מתחילים להבין למה הדיאטות לא עוזרות, למה ההנחיות לאכול פחות לא תמיד מספקות.

<איתמר רז: הנקודה הזאת חשובה מאוד.

עמרם מצנע: דרך אגב, מה קרה בניו-יורק?

עמרם מצנע: בניו יורק יצא בזמנו ראש העיר עם חקיקה שאחר כך, נדמה לי, נפסלה על ידי המוסדות המשפטיים בעניין הזה של איסור מכירה.

<איתמר רז: יש היום המשך לעניין הזה.

<איתמר רז: אולי איילת תדווח על זה.

<איתמר רז: היא המנכ"לית של עמותת מהיום.

<איתמר רז: אני רוצה לדבר על הנושא של אכיפה.

<איתמר רז: למדנו שהדרך הטובה ביותר לאכיפה זה עירוב של ראשי עיריות.

<איתמר רז: ראשי עיריות מוכנים לזה ופתוחים לזה.

<איתמר רז: אני הייתי מתחיל לבנות במקביל, אולי להיכנס לאותן ערים.

<איתמר רז: באשדוד קיימת היום אכיפה על הדברים האלה שעדיין לא יצאו בתקנות.

<איתמר רז: אתה יכול דרך ראש עיר לעשות דברים.

<איתמר רז: אני רוצה להזכיר לכם את העניין של האוכלוסייה הערבית.

<איתמר רז: צריך להתייחס לזה במלוא הרצינות.

<איתמר רז: באוכלוסייה הערבית יש פי 2 עד 3 השמנה.

<איתמר רז: בנשים זה פי 3.

<איתמר רז: יש שם פי 2 סוכרת ופי 2 עד 3 תמותה מהמחלה הזאת.

<איתמר רז: חובה עלינו לעשות הרבה בעניין הזה.

<איתמר רז: כרגע התערבנו בעיר נצרת.

עמרם מצנע: דרך אגב, האם זה נכון רק לגבי האוכלוסייה הערבית, או שזה נכון גם ליוצאי המזרח אצלנו באוכלוסייה?

<איתמר רז: זה בעיקר האוכלוסייה הערבית.

עמרם מצנע: בתה מרוקאי יש יותר סוכר מאשר בתה רגיל.

<איתמר רז: נכון.

<איתמר רז: כנראה שזה גם שילוב של גנטיקה.

<איתמר רז: אנחנו עדיין לא יודעים את זה, כי הדבר הזה קיים בכל ארצות ערב מסביבנו, לא רק אצלנו.

<איתמר רז: אין ספק שאנחנו חייבים לעשות.

<איתמר רז: אנחנו עושים היום מהפך בעיר נצרת בכל הרמות - שינוי אורח חיים של התושבים, התמקדות בתושבים בסיכון גבוה, סדנאות למנהיגות בריאה שאנחנו משלבים בהן את כל מובילי הדעה בעיר.

<איתמר רז: אפשר לעשות את הדברים האלה.

<איתמר רז: התחברנו לעיר סכנין.

<איתמר רז: דרכם אנחנו מחוברים ל-36 אלף ילדים ב-21 ערים.

<איתמר רז: כבר מתערבים בגני ילדים ובבתי ספר.

<איתמר רז: אחד הדברים שלמדנו - אמר נכון מאוד איתמר גרוטו – זה שארוחת הצהריים בבית ספר היא דבר נפלא.

<איתמר רז: לא הייתי מפסיק את זה.

<איתמר רז: יש לזה הרבה אספקטים חינוכיים.

<איתמר רז: כמו שהתערבות בבתי ספר לאורח חיים בריא גורם לנו להתמיד יותר, להפריע פחות וכו', אותו דבר ארוחת צהריים.

<איתמר רז: כשביקרנו בערים כמו רהט, כמו עין חורה וערים ערביות אחרות, למדנו שיחד עם זה שיש ארוחת צהריים שמחנכת את הילדים וטובה מאוד, איכות ארוחת הצהריים היא בסימן שאלה גדול מאוד.

<איתמר רז: אני חושב שאנחנו צריכים לצפות ממשרד הבריאות לפקח על התזונה בבתי הספר שאוכלים בהם ארוחות צהריים, כי זה אחד הדברים העיקריים שחסרים.

<איתמר רז: דבר נוסף שאנחנו עושים הוא מכניסים את העניין של אנשים שילמדו – זה מעבר ליכולת שלהם לטפל באנשים - את הנושא של חינוך לסוכרת.

<איתמר רז: נמצאת פה מי שמרכזת את הנושא הזה בישראל.

<איתמר רז: זה יהפוך לחינוך למניעה, לאורח חיים בריא ולטיפול בסוכרת.

<איתמר רז: דווקא בגלל שהוכחת שוועדה בכנסת יכולה לקחת משהו ולהפוך אותו למשהו אמיתי, אנחנו פונים אליך ב-3 דברים.

<איתמר רז: אחד, כפי שאמרתי, חיוב מוסדות החינוך לבדיקת תזונאי מטעם משרד הבריאות.

<איתמר רז: זה מאוד מאוד חשוב.

<איתמר רז: עשינו 90% מהדרך.

<איתמר רז: המדינה מוציאה הרבה מאוד כספים על ארוחת צהריים בבתי ספר.

<איתמר רז: היא צריכה לבדוק שהיא בריאה.

<איתמר רז: דבר נוסף שאנחנו רוצים, ואני לא יודע אם זה דרך הוועדה הזאת, זה מיסוד השתלמות חובה במוסדות להשכלה גבוהה לגבי הרגלי חיים בריאים בקרב הסטודנטים בקמפוסים.

<איתמר רז: הדבר הזה ניתן לעשות.

<איתמר רז: אני לא יודע אם הפנייה הזאת צריכה להיות דרך הוועדה הזאת.

<איתמר רז: אם הוועדה הזאת תאמץ את זה, זה ללא ספק יעזור לנו כשנפנה לראשי האוניברסיטאות.

שמעון אוחיון: שהסטודנטים ישתלמו?

<איתמר רז: כן, שזה יהיה חלק מההשתלמות.

<איתמר רז: כמו שעושים להם קורסים לאיך להשתמש בספריה מבחינה מדעית - -

<יהודית גידלי: כשלמדתי באוניברסיטה העברית בזמנו, התעמלות הייתה חלק מהפעילות.

<איתמר רז: צריך להחזיר את זה.

<איתמר רז: הדבר האחרון מתחבר למה שאמר פרופ' גרוטו.

<איתמר רז: משרד הבריאות, ואני רוצה לברך את משרד הבריאות, החליט יחד עם המועצה הלאומית לסוכרת לתת אחת לשנתיים דוח לממשלה על מצב הסוכרת בישראל.

<איתמר רז: אנחנו חושבים שצריך להכניס לדוח הזה פרק שיעסוק בנושא של השמנת ילדים.

<איתמר רז: הדבר הזה חשוב ביותר.

<איתמר רז: הוא עלה על ידי מבקר המדינה ב-2007.

<איתמר רז: אין לנו איזה שהוא דיווח לממשלה מה המצב, איך מונעים את הסיטואציה הזאת, מה אנחנו עושים כמשרד הבריאות, מה התוצאות.

<איתמר רז: למרות מה שאיתמר הגדיר, אני חושב שצריך להפוך את זה למשהו רשמי בתוך הדוח שמוגש לממשלה.

<איתמר גרוטו: אני כבר מאשר את זה.

<איתמר גרוטו: אנחנו מסכימים מיד.

<איתמר רז: יש היום שיתוף פעולה יוצא מן הכלל – זה יוצא דופן.

<איתמר רז: זה לא היה לפני שנים ספורות- בין משרד הבריאות ומשרדים אחרים, לבין המועצה הלאומית לסוכרת, אפילו לגורמים שמנסים לשפר את איכות החיים של התושבים בישראל.

<איתמר רז: הדברים האלה נעשים ביחד, לא לחוד, לא במקביל, מתוך התאמה, כדי שאחד לא יפריע לשני.

<איתמר רז: בסך הכל רואים הרבה יותר פירות.

<איתמר רז: אנחנו חושבים שזה פשוט עוול שהתקציב לאפשריבריא הופך להיות 0.

<איתמר רז: זאת תכנית טובה מאוד שהתחילה להוכיח את עצמה, שהתחילה לעבוד ב-10 ערים בישראל.

<איתמר רז: בתקציב שנתי של 2,3 מיליון דולר - - איתמר, אני מקווה שאני לא טועה ולא מגזים כלפי מעלה או כלפי מטה.

<עירית ליבנה: שקל.

<איתמר רז: בתקציב יחסית נמוך אפשר להמשיך את הדבר הקיים.

<איתמר רז: לדבר הזה יש אפקט עצום.

<איתמר רז: גם אם אתה עושה את זה ב-10 ערים - - עינינו היום פונות לראשי ערים.

<איתמר רז: ראשי ערים, שהבריאות באג'נדה שלהם נמצאת במקום 14, פונים אלינו, לעמותת מהיום, ומבקשים מאיתנו לבוא וללמד אותם את המודל של אורח חיים בריא, כל זאת בלי לבקש תקציבים נוספים.

<איתמר רז: אנחנו בקושי נותנים לערים 20 אלף שקל, 30 אלף שקל.

<איתמר רז: זאת התמיכה שלנו.

שמעון אוחיון: האם מרכז השלטון המקומי מעורב, או זה ישירות לערים מסוימות?

עמרם מצנע: ישירות לערים.

<שלומית ניר טור: אנחנו מערבים את השלטון המקומי.

<איתמר רז: זאת הערה מצוינת.

<איתמר רז: אנחנו נעשה את זה .

<איתמר רז: אני אסביר למה לא עשינו עד עכשיו.

<איתמר רז: רצינו להוכיח שאנחנו מסוגלים.

<איתמר רז: לא מספיק להוכיח שאתה מסוגל שנה אחת.

<איתמר רז: המעקב שלנו אחרי אשדוד הוא 4 שנים.

<איתמר רז: למדנו שאנחנו יכולים להפוך ערים - - העיר אשדוד שותה מים.

<איתמר רז: במקום 20 אלף איש שעשו פעילות גופנית ממוסדת בעיר אשדוד, יש היום למעלה מ-100 אלף.

<איתמר רז: זה תוך 3 שנים.

<איתמר רז: אני יכול לתת לכם כל כך הרבה דוגמאות לאורח חיים בריא בעיר אשדוד.

עמרם מצנע: זו מדידה של תשומות.

עמרם מצנע: השאלה אם יש יכולת מדידה של תפוקות, לקחת את העיר אשדוד, לבדוק אותה לאורך השנים ולראות אם חל שיפור.

<איתמר רז: השאלה מצוינת.

<איתמר רז: כמובן שכחוקרים זה עומד בראש מעייננו.

<איתמר רז: אני שמתי למטרה, גם בגלל תקציבים מוגבלים, לראות שאנחנו מסוגלים.

<איתמר רז: התחלנו בשאלונים כדי לבדוק אם אנחנו בכלל משנים משהו.

<איתמר רז: אנחנו מתחילים היום לעשות בדיוק את מה שאמרת.

<איתמר רז: דרך אגב, באוכלוסייה הערבית אנחנו עושים את זה עם מכללת סכנין שעל חשבונה נותנת לנו פרופסור לרפואה ערבי שיעקוב אחרי כל הנושא הזה.

<איתמר רז: יש כרגע 4 סטודנטיות שעושות מחקר על כל אחד מהפרמטרים בעיר נצרת.

עמרם מצנע: יש פרויקט שנקרא ערים בריאות.

עמרם מצנע: זה נכנס שם פנימה?

<שלומית ניר טור: כן, באותו תקציב היה חצי משרה למקדמת בריאות עירונית.

<שלומית ניר טור: ברגע שאין תקציב, אין תקציב.

<איילת מייזנר: אני אחזק את דבריו של איתמר.

<איילת מייזנר: יש הרבה ערים בישראל שנמצאות במאמץ של רשת ערים בריאות.

<איילת מייזנר: פונים אלינו הרבה ראשי ערים שהיו רוצים לעשות שינוי בעיר שלהם.

<איילת מייזנר: הם מבקשים תקציב זעום של חצי משרה לרכזת עירונית של בריאות בשביל להתחיל את הפעילות.

<איילת מייזנר: לא כל הערים בישראל נמצאות היום במאמץ של השלטון המקומי.

<איילת מייזנר: אם נחזור רגע לבתי הספר, אז בכל העולם אנחנו רואים איזה שהוא תהליך של ניהול התנגדויות בנושא של אורח חיים בריא.

<איילת מייזנר: יש מקומות שמקדמים יותר, מקומות שמקדמים פחות.

<איילת מייזנר: העיר ניו יורק חרתה בזמנו על דגלה את הנושא של הבריאות.

<איילת מייזנר: ראש העיר בלומברג היה מאוד מאוד מחויב לנושא הזה.

<איילת מייזנר: חלק מהדברים הצליחו להעביר שם, חלק לא.

<איילת מייזנר: מה שאתה התכוונת אליו זה הנושא שלא עבר, של צמצום הגודל של כוסות המשקה.

<איילת מייזנר: הוא לא נתקל בהתנגדות של צמצום זכויות הפרט כמו הפגיעה בעסקים קטנים לעומת סופרמרקטים.

<איילת מייזנר: היה שם דיון על ההגבלים האלה.

<איילת מייזנר: אנחנו רואים בצד השני של ארצות הברית את העיר ברקלי שלפני שבועיים העבירה הצעת חוק בבחירות למיסוי משקאות קלים.

<איילת מייזנר: גם במקסיקו הנשיא הכריז שבגלל היותה המדינה השמנה בעולם הוא ממסה משקאות קלים.

עמרם מצנע: מקסיקו זאת המדינה השמנה בעולם?

<איילת מייזנר: כן.

<איילת מייזנר: הוא ככה מתאר את זה.

<איילת מייזנר: הוא פתח את העיתון וגילה שהוא המדינה השמנה בעולם.

<איילת מייזנר: הוא החליט שהוא הולך להיאבק בתופעה הזאת.

<איילת מייזנר: במישור של בתי הספר אנחנו קוראים למהלכים יותר מהירים.

<איילת מייזנר: הצעת החוק שהוועדה יזמה בקיץ היא צעד מאוד מאוד גדול וחשוב.

<איילת מייזנר: אני שמחה לשמוע שבינואר יהיו תקנות.

<איילת מייזנר: השטח זקוק לחוק הזה.

<איילת מייזנר: קיבלנו המון תגובות בעקבות התחקיר שהיה בערוץ 2.

<איילת מייזנר: פרופ' גרוטו, עירית ליבנה ואני לקחנו חלק בתחקיר הזה.

<איילת מייזנר: התגובות מכל הארץ והפניות אלינו ואליכם הן לעשות שינוי.

<איילת מייזנר: אני מסכימה עם עירית.

<איילת מייזנר: המודעות של ההורים היא צעד מאוד מאוד הכרחי פה בשביל שנצליח במאבק, כי יש גננות ומורות שעדיין נתקלות בהתנגדויות מהצד הזה.

<איילת מייזנר: יש פה את צור טהון מגבעתיים שמייצג את ההורים שהחליטו ורוצים לעשות שינוי במערכת החינוך.

<איילת מייזנר: אנחנו קוראים להכל לקרות יותר מהר.

<איילת מייזנר: אני חושבת, פרופ' גרוטו, שגם הנושא של פרסום לילדים שאנחנו שומעים עליו כבר כמה שנים - - ראיתי כתבה שמכריזה על זה מ-2005.

<איילת מייזנר: יש מקום לעשות את זה בהקדם האפשרי.

<איילת מייזנר: דיברתי עם מנכ"ל הרשות השנייה.

<איילת מייזנר: הוא אמר לי שהתהליך הזה בעיכובים.

<איילת מייזנר: זה מהלך מאוד מאוד חשוב.

<איתמר גרוטו: אם הכנסת הייתה יותר חיובית בעניין הזה, הייתי שמח להעביר חקיקה בנושא הזה.

<איתמר גרוטו: קשה לנו אפילו להעביר חקיקה בנושא כמו עישון ובנושאים עוד יותר גרועים מזה.

<איילת מייזנר: דווקא באירופה יש את אמנת הפרסום שחברות המזון הגדולות חתמו עליה.

<איילת מייזנר: פה בישראל אותן חברות ממש לא מתייחסות לאמנה.

<איילת מייזנר: התהליך מאוד נכון מול הרשות השנייה, רק צריך לזרז אותו.

<איילת מייזנר: מדובר בכמה שנים.

<איילת מייזנר: ביום הסוכרת העולמי הזמן להזכיר שאין לנו זמן לחכות.

<איילת מייזנר: יש תכניות ממשלתיות, כמו מניעת אובדנות שתוקצבה במיליונים רבים.

<איילת מייזנר: אפשריבריא, שהיא תכנית מצוינת שמוכיחה הצלחה בשטח, עומדת להיות מקוצצת.

<איילת מייזנר: זה עולה לנו בבריאות.

עמרם מצנע: פרופ' גרוטו, אין היום פרסום של סיגריות, נכון?

<איתמר גרוטו: מותר לפרסם בתנאים מגבילים.

שמעון אוחיון: יש עדיין בעיה בחקיקה.

עמרם מצנע: חוץ מזה שכתוב שזה מזיק לבריאות, בטלוויזיה - -

<איתמר גרוטו: בטלוויזיה אסור, בעיתונים מותר.

<איתמר גרוטו: הבאנו הצעת חוק לאסור את הפרסום בעיתונים, אבל זה לא עבר בוועדה.

<איתמר גרוטו: בוועדה נתקלנו בקשיים.

שמעון אוחיון: שם הכוחות הכלכליים.

שמעון אוחיון: זה היה בוועדת הכלכלה.

<קריאה: בכל מקום זה כוחות כלכליים.

שמעון אוחיון: נכון, אבל צריך לפעמים צעד אחר צעד.

שמעון אוחיון: צריך להגיע לפשרה עם משהו שמצמצם.

שמעון אוחיון: הם הציעו הצעות והיו מוכנים בקטע הזה.

שמעון אוחיון: אני הייתי לוקח את זה.

שמעון אוחיון: הם הציעו להשקיע בפרסום כך שעל כל סנטימטר שמפרסם סיגריה כלשהי יהיה עוד שטח מקביל.

שמעון אוחיון: זה חלק מהמלחמה.

שמעון אוחיון: במקום לתקוע את זה, הייתי לוקח - -

עמרם מצנע: האם נכון ללכת ולמקד חקיקה בתחום של איסר פרסום על משקאות ממותקים בטלוויזיה?

עמרם מצנע: האם ניסו את זה פעם?

<איתמר גרוטו: יש מקומות שעברו לפעילות של חקיקה.

<איתמר גרוטו: אם היה אפשר ללכת לכיוון חקיקה, היינו מאוד שמחים על זה.

<איתמר גרוטו: ניסינו בהתחלה לקדם את זה באמצעות חקיקה.

<איתמר גרוטו: בתכנית הממשלתית שהייתה הרעיון היה לקדם את זה בחקיקה.

<איתמר גרוטו: לא היה שיתוף פעולה עם משרד התקשורת בהקשר הזה.

<איתמר גרוטו: הוא בעצם אמור להוביל חוק כזה.

<איתמר גרוטו: החלטנו להגיע להסדר באמצעות הכללים או באמצעות אמנה, כמו שציינה איילת.

<איתמר גרוטו: אנחנו צריכים להאיץ את זה.

<איילת מייזנר: אנחנו יודעים לציין לשבח את צה"ל שלקח על עצמו תכניות לחינוך לאורח חיים בריא בזמן השירות הצבאי.

<איילת מייזנר: פרופ' רז התייחס לנושא של הקמפוסים והמועצה להשכלה גבוהה.

<איילת מייזנר: זה איזה שהוא גוף שעוד לא נתן את הדעת בנושא זה.

<איילת מייזנר: זה מאבק לאומי.

<איילת מייזנר: נכון לחשוב איך לשלב בחינוך הגבוה יותר את נושא אורח חיים בריא.

<ג'ואל אטל-זינגר: יש שתי נקודות שהייתי רוצה להציג בהקשר לחינוך.

<ג'ואל אטל-זינגר: יש את העניין של החקיקה ואת העניין של התדמית.

<ג'ואל אטל-זינגר: פעילות גופנית ברוב בתי הספר היא ללא תדמית גבוהה.

<ג'ואל אטל-זינגר: כדי להיכנס היום לאקדמיה אף אחד לא יסתכל אם קיבלת ציון כלשהו, טוב או לא טוב, בפעילות גופנית בזמן התיכון.

<ג'ואל אטל-זינגר: פעילות גופנית היא חלק מהעניין של להיות בריא.

<ג'ואל אטל-זינגר: זה צריך להיות בשינוי תדמית.

<ג'ואל אטל-זינגר: היום בפסיכומטרי יבדקו אם יש לי אינטליגנציה לוגית, אם אני מדברת שפות זרות, אם אני יודעת מתמטיקה, אבל לא יבדקו - -

שמעון אוחיון: לא יבדקו רמת סוכר בדם.

<ג'ואל אטל-זינגר: לא יבדקו רמת סוכר בדם.

<ג'ואל אטל-זינגר: אני לא חושבת שצריך לעשות את זה, אבל כן צריך לשנות תדמית של פעילות גופנית.

<ג'ואל אטל-זינגר: היום אנחנו יכולים כולנו לקבל בגרות עם פטור מפעילות גופנית.

<ג'ואל אטל-זינגר: בתוך התכנית של מערכת הבריאות יש חינוך לפעילות גופנית.

<ג'ואל אטל-זינגר: אין לו תדמית חיובית בתוך בתי הספר.

<ג'ואל אטל-זינגר: שאלתם, למרות שזה קשור למבטא שלי, מה במדינות אחרות עשו.

<ג'ואל אטל-זינגר: בצרפת הם עודדו אכילה בריאה.

<ג'ואל אטל-זינגר: יש באנרים שעוברים ואומרים שכדאי לאכול x ירקות ופירות בצבעים שונים כל יום.

<ג'ואל אטל-זינגר: הדבר שבינתיים נמדד זה שהעקומה של עליית המשקל בילדים הפכה להיות שטוחה.

<ג'ואל אטל-זינגר: זה לא שהאחוז כל כך נמוך, אבל הוא הפסיק לגדול.

<ג'ואל אטל-זינגר: זה לא רק העניין שאסור לעשות, אלא שצריך לעשות משהו טוב .

<ג'ואל אטל-זינגר: התדמית של הדברים, בעיני, מאוד מאוד חשובה, גם מבחינת מה אוכלים וגם מבחינת הפעילות הגופנית שאנחנו יכולים לעשות.

<רונית אנדוולט: לגבי הפרסום של מזונות לא בריאים, חשוב להתמקד לא רק בשתייה מתוקה.

<רונית אנדוולט: עשינו בדיקה של מה התזונה של אוכלוסיית ישראל לעומת מה שצריך להיות.

<רונית אנדוולט: בקומה השנייה, שצריכים להיות בה פירות וירקות, נמצאים כל הממתקים.

<רונית אנדוולט: זה הרבה מעבר לשתייה מתוקה.

<רונית אנדוולט: שתייה מתוקה זה אחד הגורמים, אבל את כל החטיפים למיניהם והממתקים צריך להוריד בצורה משמעותית.

<רונית אנדוולט: גם אותם לא צריך לפרסם.

<רונית אנדוולט: הפרסומת ל"שוש" בנוסח של "את תחליטי בשבילי לאכול שוש", זו פרסומת מאוד בוטה.

<רונית אנדוולט: אני חושבת שזה מאוד מאוד חשוב.

<רונית אנדוולט: ארגון הבריאות העולמי הוציא קריטריונים, שיפורסמו בימים הקרובים, לגבי פרסום.

<רונית אנדוולט: צריך לאמץ אותם בישראל.

<רונית אנדוולט: אם אפשר יהיה לעשות את זה כחקיקה, זה יהיה מצוין.

שמעון אוחיון: אני מבין שבבתי הספר בארץ מדברים על העניין.

שמעון אוחיון: באיזו מידה משולבים ההורים?

שמעון אוחיון: יושב ראש הוועדה העיר על כך.

שמעון אוחיון: סטודנטים הם עצמאיים, קבוצות אחרות הן עצמאיות.

שמעון אוחיון: כשיש לי מסר אחד בבית ספר ומסר אחר בבית זה יוצר דיסוננס שבסופו של דבר סותר את כל הרעיון שלנו בנקודה הזאת.

שמעון אוחיון: רציתי לדעת באיזו מידה יש שיתוף פעולה בין ההורים, ועדי ההורים, בתי הספר והילדים.

שמעון אוחיון: אם צריכים לחזק את הדבר הזה, נכין את הציבור לחקיקה כדי שגם הוא יהיה בעדנו.

<עירית ליבנה: העיקרון שלנו זה הקשר עם הבית.

<עירית ליבנה: במשולש של תלמיד, הורה ומורה, אם צלע אחת לא מתקיימת, לא מתקיים כלום.

<עירית ליבנה: אמרתי, ואני מדגישה בכל פורום וגם בתשדיר שהיה, שאם ההורים לא יהיו איתנו – אמר את זה גם יושב-ראש הוועדה - וזה לא יהיה גם בבית, הילד יקבל 100 במבחן עיוני בבית ספר, אבל במבחן המעשי של החיים הוא ייכשל.

<עירית ליבנה: ללא ההורים וללא כל הגורמים הנוספים לא נצליח.

<עירית ליבנה: יסוד העבודה שלנו הוא שיתוף ההורים בתהליך הזה, לאו דווקא שיבואו כדי לשמוע.

<עירית ליבנה: כשילד מקבל הנחיה שלא מביאים ממרח מתוק אלא ביום שישי, אז לא צריך לעשות דווקא ולהגיד "אתם לא תקבעו לי מה שהילד יביא לבית ספר לאכול בכריך", אלא להיפך.

<עירית ליבנה: צריך לשתף אותם.

<עירית ליבנה: אנחנו מדגישים את זה.

<עירית ליבנה: אנחנו מבינים שזה הבסיס של ההצלחה של כולנו פה.

שמעון אוחיון: הייתי מציע שתביאו את ההורים לבתי הספר ל-2,3 מפגשים, לא רק השתתפות פאסיבית.

<עירית ליבנה: אנחנו מביאים, אבל אנחנו יודעים שיש קשיים.

<עירית ליבנה: השתתפות הורים, לא רק בתחום הבריאות, מאוד בעייתית.

<עירית ליבנה: אנחנו מוצאים את כל הדרכים איך כן לשתף ולהגיע אליהם.

<צור טהון: אני חושב שהנקודה של ההורים היא נקודת מפתח, כמו שאתה העלית וכמו שהעלו קודמיך.

<צור טהון: הבשורה הטובה היא שהמהפכה הבריאותית קורית, אם נרצה או לא נרצה.

<צור טהון: זה קורה בעולם המערבי.

<צור טהון: אי אפשר לעצור את זה.

<צור טהון: מטרתנו היא להאיץ את המהפכה ולדייק אותה.

<צור טהון: הדאגה שלי שזה נתפס על ידי הרבה מההורים שאני פוגש כאיזה שהוא טרנד.

<צור טהון: ברגע שזה טרנד מתייחסים לזה כאל משהו חולף.

<צור טהון: הצרה היא, ופה אני מפציר בכל יושבי הוועדה הזאת, שאנחנו, ההורים, לא מצליחים להסביר מספיק טוב לשאר ההורים שההשלכות פה הן לא אופנתיות, הן השלכות בריאותיות על ילדיהם.

<צור טהון: ברגע שזה יבוא מהילדים, כמו העיקרון שעובד בו הפרסום, ברגע שהילד יבוא וימשוך במקטרונו של אביו ויבקש ממנו לקנות לחם מקמח מלא, סביר מאוד להניח שאביו יעשה את זה.

<צור טהון: סביר מאוד להניח שאם יופעל לחץ מצד מערכת החינוך, מצד שאר ההורים כך שההורה יבין שהוא פה לא בסדר כי הוא לא עושה משהו שהורים אחרים כן עושים, סביר מאוד להניח שהוא יעשה את זה.

<צור טהון: בדיוק באותה שיטה פועלת כל ההשתתפות של ההורים בכל מיני כינוסים וטקסים בבית ספר.

<צור טהון: הרבה פעמים ההורים מגיעים בשביל שהילד לא יחשוב שההורים שלו לא הגיעו.

<צור טהון: זה העיקרון שצריך להפעיל פה.

<צור טהון: הבעיה היא שכרגע זה לא עובד מספיק חזק.

<צור טהון: אני מדגיש שני דברים מאוד חשובים שייתכן שדיברתם עליהם, אבל אני רוצה להדגיש אותם שוב.

<צור טהון: אל"ף, החשיבות המאוד רבה שאני נותן לכל מערכת השלטון המקומית.

<צור טהון: אני לא יודע אם הם פה או לא, אבל הם כרגע לא מספיק חזקים.

<צור טהון: אין לכם מושג כמה קל לעשות את השינוי בעיר.

<צור טהון: אני עשיתי את זה מאוד בקלות.

<צור טהון: הופתעתי מהקלות שאפשר לעשות את זה.

<צור טהון: אם ראש עיר נתון יבין שהוא ישלם מחיר אם הוא לא יעשה את זה, הוא מיד יעשה את זה.

<צור טהון: ראש העיר זאת בבואה של רצון תושביו.

<צור טהון: ברגע שהורים בעיר מסוימת יפעילו לחץ על המערכת העירונית, הם יעשו את השינוי.

<צור טהון: אני אומר את זה מניסיון.

<צור טהון: חבל לי שזה לא קורה.

<צור טהון: הממשלה יכולה לחוקק הרבה חוקים, אבל בסופו של דבר הזרוע הביצועית זאת המערכת העירונית.

<צור טהון: אני יודע שכבוד היושב ראש מסכים לזה.

<צור טהון: דיברנו על זה בשיחות פרטיות.

<צור טהון: אמנם החוק שעבר ביולי הוא מבורך, היינו שותפים לו ואנחנו חושבים שזה צעד חשוב, אבל כרגע, בנקודת הזמן הנוכחית, מאות אלפים מילדי ישראל לא שותפים לחוק הזה.

<צור טהון: כל ילדי הצהרונים והמועדוניות שלא כלולים תחת המסגרת של מערת החינוך, תחת פיקוח של משרד החינוך, לא נמצאים כרגע תחת החוק.

<צור טהון: אני מצר על כך ומדגיש את הבעייתיות שבדבר.

<צור טהון: אני מאוד אשמח – אני יודע שזה ייקח זמן – אם בסופו של דבר כלל ילדי ישראל יהיו תחת פיקוח משרד החינוך.

<צור טהון: אפשרי לעשות את זה.

שמעון אוחיון: אני עדיין חושב שההורים הם המפתח.

עמרם מצנע: ההורים הם המפתח לכל דבר.

שמעון אוחיון: מרכז השלטון המקומי או ראש העיר רוצים את הארנונה מאותו מפעל משקאות ממותק.

שמעון אוחיון: זה מכניס לו - -

עמרם מצנע: לא זאת הבעיה.

<צור טהון: יש פה שיקולים כלכליים.

שמעון אוחיון: אני חושב שההורה הוא המפתח.

עמרם מצנע: זה נשען על 3 רגליים הנושא שאנחנו עוסקים בו.

עמרם מצנע: אחד זה חקיקה, תקנות.

עמרם מצנע: ה'דבר השני והלא פחות חשוב זה הסברה ושינוי תודעה.

עמרם מצנע: אני נותן לזה משקל רב מאוד.

עמרם מצנע: הדבר השלישי הוא כמובן השלטון המרכזי, מה שעושים היום המשרדים.

עמרם מצנע: השלטון המקומי - אני מביע דעתי הרבה בעניין השלטון המקומי, כי גם התנסיתי שם - הוא בעל העוצמה הגדולה ביותר כדי להחדיר נושאים.

עמרם מצנע: גם.

עמרם מצנע: המגזר השלישי בתחום הזה, ולא רק בתחום הזה, הוא חיוני.

עמרם מצנע: אני מוסיף את הרגל הרביעית, שהיא לא פחות חשובה, והיא ההורים.

עמרם מצנע: זה קשור יותר למודעות, להסברה, לדברים שקשורים לזה.

עמרם מצנע: בעניין החקיקה אנחנו נרשום לעצמנו לבדוק להחיל את החוק והתקנות על מוסדות ההשכלה הגבוהה המתוקצבים.

עמרם מצנע: הם תחת שליטה מסוימת.

<עירית ליבנה: אני שואלת מבחינת חוק החינוך.

<עירית ליבנה: הכל זה הפרשנות של מה מוחל.

עמרם מצנע: אנחנו ניתן למומחים ללמוד את העניין, כי זה קהל גדול מאוד, ציבור גדול מאוד.

שמעון אוחיון: עד שיתקעו אותך עם הסיפור של החופש האקדמי.

עמרם מצנע: הכל יכול להיות, שמעון.

עמרם מצנע: הדבר השני הוא הצהרונים והמעונות למיניהם שלא הצלחנו להכניס אותם פנימה.

עמרם מצנע: רצינו להכניס אותם פנימה, אבל המשפטנים כופפו לנו את היד בעניין הזה.

עמרם מצנע: לא הצלחנו.

עמרם מצנע: דרך אגב, גם לא אפשרו לנו לתת אחריות לרשות המקומית.

עמרם מצנע: אני חושב שלרשות המקומית יש אחריות, כי היא זאת שיודעת מה קורה בחצר בית הספר.

עמרם מצנע: עם זה נתמודד.

עמרם מצנע: הסברה ושינוי תודעה זה עניין תקציבי, לא רק תפישתי.

עמרם מצנע: התכנית שהייתה בערוץ 2 היא לא תכנית מתוקצבת, היא תכנית שבה המגזר השלישי מוצא עניין, למרות ששמעתי הרבה שאמרו שכמות הצופים בתכנית הזאת הייתה נמוכה מהציפיות.

עמרם מצנע: בעניין הזה צריך לעשות שינוי.

עמרם מצנע: אני רוצה שאנחנו נכתוב בסיכום פנייה ברורה וחד משמעית למשרד החינוך, למשרד הבריאות ולמשרד הכלכלה, להחזיר חזרה או לתקצב ל-3 שנים נוספות את אותו תקציב שהחליטה עליו הממשלה בזמנו.

עמרם מצנע: זה פשוט לא עולה על הדעת.

עמרם מצנע: אין שום הסבר אמיתי לכך שהתכנית, לפחות בהיקף הזה, לא תימשך.

עמרם מצנע: גם אם האוצר, כביכול, לא תקצב את זה, אין שום סיבה שהמשרדים שלמדו ב-3 השנים האחרונות את חשיבות העניין ואת השפעת העניין, לא יתקצבו את זה גם מתקציביהם.

עמרם מצנע: אלה 3 משרדים עם תקציבים גדולים מאוד.

עמרם מצנע: הם יכולים להרשות לעצמם.

עמרם מצנע: אני מבקש משלושת המשרדים לתת לנו התייחסות לנקודה הספציפית הזאת של הכנסת התקציב לתכניות העבודה לשנה הבאה, ל-2015.

עמרם מצנע: שיתנו לנו תשובה תוך 14 יום מהיום.

עמרם מצנע: בסוף גם אני, מתוך מה ששמעתי, מצטרף לכך שיש התקדמות.

עמרם מצנע: היא אף פעם לא מספקת, תמיד יש מה לעשות.

עמרם מצנע: לפעמים אנחנו מתקשים לדבר על התקדמות והצלחות כי זה מרפה את הידיים.

עמרם מצנע: נדמה לי שאפשר לטפוח על השכם לכל מי שעוסק בכך באופן ישיר.

עמרם מצנע: צריך לעודד עבודה ופעילות נוספת.

עמרם מצנע: הבריאות בסופו של דבר היא מעל הכל.

עמרם מצנע: תודה רבה לכם.